
Siviløkonomutdanningen

EKSAMEN I 15023 SKATTERETT 1 – Høgskolen i BodøPRIVATE 

Dato:
20. august 2001 

Tid:
09.00-13.00

Hjelpemidler:
Norges lover, særtrykk av lover uten kommentarer, Jacob Jarøys eller Ole Gjems-Onstads skattelovsamling, Revisors Håndbok, kalkulator

Fagansvarlig:
Bjørn Espnes

Oppgavesettet består av 5 oppgaver.

Merknad:
Kandidaten skal henvise til aktuelle lovbestemmelser/forskrifter i forbindelse med de spørsmål som behandles. Presiser nødvendige forutsetninger.

OPPGAVE 1(20 %)

I forbindelse med årsoppgjøret i AS Profitt for 2000 mente revisor at selskapet måtte skrive ned fordringene i selskapet med 10 % i finansregnskapet. Fordringene pr. 31.12. utgjorde 

kr 2 000 000 inklusive merverdiavgift. Revisor påpekte at en av selskapets største kunder hadde likviditetsproblemer, og det kunne påføre selskapet et tap på sine fordringer overfor kunden. 

Direktøren i AS Profitt mente at revisors krav om nedskriving var alt for høyt. Hun viste til at samlede konstaterte tap på fordringer bare  hadde vært kr 35 000,- i 1999 og kr 40 000,- i 2000 eksklusiv merverdiavgift. Samlet kredittsalg i 1999 og 2000 var tilsammen kr 15 000 000 eksklusiv merverdiavgift. Revisor krevde likevel nedskrivingen gjennomført i finansregnskapet, da han regnet det som overveiende sannsynlig at selskapet ville få et tap i denne størrelsesorden.

Spørsmål a: 
Beregn hvor mye selskapet kan nedskrive på sine kundefordringer i skatteregnskapet. Vis til skattelovens bestemmelser.

Ved årsoppgjøret i AS Profitt er du satt til å gjennomgå kontoen for tap på fordringer. Følgende tre poster er tapsført i regnskapet. 

i) 
Fordring på Per Mosand er tapsført med kr 15 000,-. Per Mosand er slått personlig konkurs, men bobehandlingen er ikke sluttført. Det er uklart om boet vil dekke deler av fordringen.

ii) 
En fordring på AS CD og Video er tapsført med kr 7 000. AS Profitt har purret på betaling 5 ganger uten resultat. Fordringen forfalt til betaling for 1 og 1/2 år siden. Det har ikke lyktes å få tak i selskapets regnskaper fordi disse ikke foreligger i Regnskapsregisteret i Brønnøysund.

iii) 
Fordring på kr 13 000,- på AS Sangfugl er tapsført.  Fordringen er  forfalt til betaling for 6 måneder siden og er sendt til rettslig inkasso. Det er foreløpig ikke blitt noe resultat av  inkassoen.

Spørsmål b: 
Er vilkårene for skattemessig tapsføring til stede for disse postene i regnskapet ? Drøft spørsmålet for hver av postene. (Du trenger ikke å gjøre ny beregning under spørsmål a selv om du skulle konkludere med at enkelte av postene ikke er skattemessig konstatert tapt i 2000)

OPPGAVE 2  (10 %)

Gjør rede for om disse tjenestene er merverdiavgiftspliktige. Grunngi svaret ditt ved å vise til lovhjemmel.

a) 
Varetransport

b) 
Persontransport med buss

c)
Forsikringsvirksomhet

d)
Revisjon

e)
Legevirksomhet

OPPGAVE 3 (10 %)

Per Eilertsen har en eierandel på 25 % i  ANS Rørleggern. Han kjøpte andelen i begynnelsen av 2000 og betalte en overpris på kr 225 000,- i forhold til skattemessig verdi.

Balansen med skattemessige verdier til ANS Rørleggern pr. 31.12.2000 viser disse tallene:

Eiendeler:

Inventar, maskiner
1 650 000

Varebeholdning
1 200 000

Fordringer
300 000

Bank
     400 000
Sum eiendeler
3 550 000

Gjeld og egenkapital


Egenkapital
1 800 000

Langsiktig gjeld
1 400 000

Kortsiktig gjeld
     350 000
Sum gjeld og egenkapital
3 550 000

Per har fått et tilbud om å selge andelen for kr 600 000.

Spørsmål a:
Hvilke skattemessige konsekvenser får det for Per om han aksepterer budet med virkning pr. 1.1.2001 ? Vis den tallmessige behandlingen og angi når en gevinst eller et tap kommer til beskatning dersom Per aksepterer tilbudet.

OPPGAVE 4  (40 %)

I AS Sport og fritid er aksjekapitalen fordelt på følgende eiere:

Eier
Andel
Aktiv i selskapet

Ole Olsen
30 %
Ja, deltidsansatt

Per Persen
20 %
Ja, fulltidsansatt

AS Invest
30 %
-------------------

Andre, ikke nærstående
20 %
passive

Med aktiv menes at personen arbeider minst 300 timer pr år i foretaket.

Per Persen eier dessuten en andel i AS Invest, som eier 30 % av AS Sport og fritid.

Verken Ole Olsen eller noen av hans nærstående er aksjonær i AS Invest.

Spørsmål a:
Vil delingsmodellen gjelde for AS Sport og fritid hvis Per Persen eier 50 % av AS Invest?  Hvordan skal eventuell personinntekt fordeles mellom de aktuelle personene ?

Spørsmål b:
Vil delingsmodellen gjelde for AS Sport og fritid hvis Per Persen eier 60 % av AS Invest?  Hvordan skal eventuell personinntekt fordeles mellom de aktuelle personene ?

Du får nå vite at Persens eierandel i AS Invest er 80 %. Ole Olsen selger den 20. august i inntektsåret halvparten av  sine aksjer i AS Sport og fritid til andre, ikke nærstående eller aktive i bedriften. Beregnet personinntekt før lønnsfradrag i AS Sport og fritid er kr 900 000,-. 

Beregningsgrunnlag for  lønnsfradraget er kr 1 600 000.  Ole har en lønn på kr 60 000 pr år og Per har en lønn på kr 400 000 pr år. Gjennomsnittlig grunnbeløp i folketrygden, G, er kr 50 000 for det aktuelle året. 

Spørsmål c:
Angi beregnet og samlet personinntekt fra selskapet for Per og Ole. Beregn også Pers trygdeavgift. Kommenter periodiseringen av personinntekten.

Oppgave 5 (20 %)
Geir Olsen arbeider som selger i et kontormaskinfirma i Bodø. Han er bosatt på Tverlandet og pendler daglig med egen bil mellom bosted og arbeid i Bodø. Tilsammen 230 dager i 2000. Avstanden en vei er på 20 km. For denne kjøringen får Geir kr. 3,20 pr. kilometer av sin arbeidsgiver. 

Geir hadde i 2000 en grunnlønn på kr. 280.000. I tillegg har han en bonusavtale som baserer seg på oppnådd salgsvolum. For 2000 ga dette en bonus på kr 50 000 som ble fastsatt og utbetalt i januar 2001. Bonusen for 1999 på kr 70 000 ble fastsatt og utbetalt i januar 2000. 

Geir er enslig og eier en enebolig med sokkelleilighet. Han bor selv i hovedleiligheten på 120 m² og leier ut sokkelleiligheten på 65 m² for kr 3 000 pr måned. Hovedleiligheten har tre soverom. Geir leier ut ett soverom til en student for kr 2 000 pr måned. Studenten har tilgang til det øvrige av leiligheten. Ligningstakst på boligen pr. 1.1.00 var på kr. 200.000. Utgifter til vedlikehold, forsikringer og kommunale avgifter i tilknytning til boligen utgjør kr. 10.000 for år 2000.

Geir har i 2000 solgt 100 aksjer i selskapet BioMax AS. Disse aksjene arvet han i 1985. Arveavgiftsgrunnlaget ble fastsatt til kr 100 000. Aksjene ble solgt for kr. 110.000. RISK i eiertiden er kr. 0. Det ble pr. 1.1.92 fastsatt følgende alternative inngangsverdier for aksjene i BioMax AS:


Andel av 
Andel av 
Takst


formuesverdi
bokført egenkapital

Verdi pr aksje 
1.300
1.500
2.500

Spørsmål :

Fastsett Geirs personinntekt og alminnelige inntekt for 2000. Beregn også hvor mye han skal betale i skatt på den alminnelige inntekten.

